نتھو کھیتر

(Natho khatier) نتھوکھیتر ضلع ہری پور کی تحصیل خانپور میں واقع گاؤں ہے جو سنجلیالہ کے ساتھ متصل ہے۔ یہ گاؤں ہزارہ خطے کا حصہ ہے، جو اپنی قدرتی خوبصورتی، سرسبز پہاڑیوں، میٹھے چشموں اور خوشگوار موسم کے باعث خاص شہرت رکھتا ہے۔ یہ گاؤں اپنی سادگی، دیہی فضا، خلوص اور مہمان نوازی کے لیے جانا جاتا ہے۔ یہاں کے لوگ محنتی اور دیانت دار ہیں، جو اپنی روزمرہ زندگی زراعت اور چھوٹے کاروباروں کے ذریعے گزارتے ہیں۔
 تاریخی پس منظر 
سال1991ء میں جب ہری پور کو ایبٹ آباد سے الگ کر کے ایک نیا ضلع بنایا گیا تو نتھوکھیتر کو انتظامی طور پر تحصیل خانپور کے گاؤں سنجلیالہ کے ساتھ ایک محلہ کے طور پر شمار کیا گیا۔
تاہم جغرافیائی اور سماجی لحاظ سے نتھوکھیتر سنجلیالہ سے الگ، نمایاں اور خود مختار گاؤں ہے۔ مقامی آبادی اور آس پاس کے علاقوں میں بھی اسے ہمیشہ ایک الگ گاؤں کے طور پر تسلیم کیا جاتا ہے۔
 آبادی اور طرزِ زندگی 
نتھوکھیتر کی آبادی محدود مگر منظم ہے۔ زیادہ تر لوگ زراعت، چھوٹے کاروبار یا بیرونِ ملک روزگار سے وابستہ ہیں۔ یہاں کے کسان گندم، مکئی، سبزیاں اور پھلوں کی کاشت کرتے ہیں۔
 تعلیمی سہولیات 
گاؤں نتھوکھیتر میں بنیادی سطح تک تعلیم دستیاب ہے، تاہم اعلیٰ تعلیم حاصل کرنے کے لیے طلبہ کو قریبی گاؤں چھجیاں جانا پڑتا ہے۔
چھجیاں میں  تین اہم تعلیمی ادارے واقع ہیں:
 گورنمنٹ ہائی اسکول چھجیاں
 گورنمنٹ گرل ہائی اسکول چھجیاں
 ائر سیکنڈری اسکول چھجیاں
نتھوکھیتر کے بچے اور نوجوان انہی اداروں میں تعلیم حاصل کرتے ہیں۔ کئی طلبہ ہری پور اور خانپور کے شہروں میں مزید اعلیٰ تعلیم کے لیے بھی جاتے ہیں۔
 حوالہ جات 

زمرہ:ضلع ہری پور کے آباد مقامات